Šiaulių gidas

Komedija „Tobulos žmonos“
2025-01-18 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Komedija apie dvi tobulas žmonas ir vieną netobulą vyrą, kuris tarp jų pasiklydo. Ji (Vitalija Mockevičiūtė) ir Jis (Andrius Bialobžeskis) nugyveno daugybę metų tobuloje santuokoje ir regis viskas buvo gerai, bet santuoką ėmė griauti rutina. Tas pats darbas, tie patys namai, tokios pačios vakarienės, tokie patys pusryčiai, tie patys pokalbiai per tiek metų tapo pilki ir nuobodūs.
Ir turbūt žinote, kada santuoka tampa nuobodi, vyras pradeda dairytis aplinkui ir besidairydamas pamato KITĄ (Neringa Varnelytė), kuri yra TOBULA. Ji graži, šmaikšti, įdomi ir nenusibostanti, tik gal ne tokia šeimyniška.
Po virtinės juokingų situacijų ir neįtikėtinų nesusipratimų, bėgiojant nuo vienos pas kitą, nuo sotaus, bet nuobodaus šeimyniškumo iki aistringo, bet alkano naujo gyvenimo, jis turi apsispręsti, nes padėtis tampa ne tik juokinga, bet jau ir nevaldoma.
Spektaklis prasideda nuo iškilmingos vakarienės trise: Jis, Jo Buvusi tobula Žmona, ir Kita, kuri yra jo dabartinė tobula Žmona. Per šią iškilmingą vakarienę bus išsiaiškinti visi santykiai, išsakyti visi priekaištai, prisimintos visos praeities laimės akimirkos. Kaip baigsis ši iškilminga dviejų TOBULŲ žmonų ir vieno netobulo VYRO vakarienė mes Jums neatskleisime. Jūs būtinai turite į ją patekti ir viską pamatyti patys.
N-18
Režisierius – Ričardas Vitkaitis
Scenografija ir kostiumai – Eglė Krasnovė
Vaidina – Vitalija Mockevičiūtė, Neringa Varnelytė, Andrius Bialobžeskis
Renginio trukmė: ~1.30 val.

Komedija „Be stabdžių“
2025-01-12 19:00 | Šiaulių kultūros centro Didžioji koncertų salė (Aušros al. 31)
Kaip atrodo tobulas pasimatymas? Tokį klausimą sau uždavė trys draugai prieš leisdamiesi į „medžioklę“. Tik viena problema, kad… Aleksas nemato, Denis negirdi, Benas nekalba, o apie tai dar nieko nežino jų išrinktosios!
Trijulė svajoja apie santykius su moterimis, tad pradeda regzti planą, kurio dėka įgyvendintų savo norus. Jie sukuria pažinčių portalą ir nusprendžia leistis į pasimatymą su trejomis jame užsiregistravusiomis moterimis – gražuole Andželika, išsiblaškiusia Lėja ir pareigūne Džiuli. Draugai nenori išsiduoti merginoms, jog turi negalią, todėl sukuria planą, kaip Aleksas galėtų „matyti“, Denis „girdėti“, o Benas „kalbėti“.
Trims draugams nėra nieko neįmanomo. Jie leidžiasi į labiausiai nurautą nuotykį kokį tik galima įsivaizduoti. Visa tai greitai virsta didžiausia beprotybe, iš kurios gali būti tik viena išeitis. Gimsta planas be stabdžių.
REŽISIERIUS: Tomas Dutkievičius (Tomasz Dutkiewicz)
VAIDINA:
Aleksas – Andrius Gaučas, Eimutis Kvoščiauskas
Benas – Rokas Petrauskas, Deividas Breivė
Danis – Dovydas Stončius, Zigmantas Baranauskas
Lėja – Edita Užaitė, Justina Nemanytė
Žiuli – Akvilė Vitkūnaitė
Anželika – Sandra Daukšaitė
Renginio trukmė: ~2 val.

JURGA | Tik aš ir tu | albumo pristatymo koncertas
2025-01-12 17:00 | Koncertų salė „Saulė”
Laikui nepavaldi Jurgos kūryba kaip ir pati atlikėja yra patyrusi daugybę transformacijų, tačiau visų permainų ar iššūkių akivaizdoje ji visuomet išlieka ištikima autentikai. Toks – absoliučiai tikras ir iki kruopelytės išjaustas – yra ir naujasis kūrėjos albumas „Tik aš ir tu“, į kurio pristatymo koncertus Jurga kviečia visus, išsiilgusius kokybiško skambesio.
„Tik aš ir tu“ – tai ilgo, ne visuomet lengvo, tačiau ypač jautraus pastarųjų ketverių metų Jurgos kūrybos proceso rezultatas, už kurį, kaip prisipažįsta pati, yra nepaprastai dėkinga. Koncerto metu puikiai pažįstamus kūrinius lydės ir nauja programa. Ją sudaro daugybė prasmingų ir šiltų dainų, už kurių slepiasi pačios atlikėjos išgyventos kasdienybės dramos, laimėjimai, atradimai, netektys ir jautrios kitų žmonių papasakotos istorijos.
Tai įkvepiančios, poetiškos ir kupinos paprastų, bet gilių įžvalgų dainos. Tarp jų rikiuojasi vasaros pabaigoje pasirodęs ir daugelio jau niūniuojamas singlas „Tik aš ir tu“, Kuršių Nerijai dedikuota „Svajonė“, jaunimo pagalbos organizacijoms kaip įkvėpimo šaltinis kurta „Plieninis drugys“, Tėčiu rašyta „Meile, aš tavim seku“, drauge su „Black water“ gimusi „Su tavim ar be tavęs“, Jurgai Sidabrinę gervę atnešusio animacinio filmo „Mora Mora“ garso takelis „Home“ ir ir kiti gyvo skambesio nestokojantys kūriniai.
Gyvo garso koncerte Jurgai draugiją palaikys pianistas Kęstutis Pavalkis, bosistas Rytis Vasiliauskas bei būgnininkas Gediminas Stankevičius.
Leiskitės į naujojo albumo „Tik aš ir tu“ pažinimo kelionę drauge su Jurga!

Spektaklis vaikams „Kakė Makė ir talentų šou“
2025-01-12 14:00 | Šiaulių kultūros centro Didžioji koncertų salė (Aušros al. 31)
Šiaulių kultūros centro Didžioji koncertų salė (Aušros al. 31)

2025 m. sausio 12 d. 14 val.

19.39–23.39 Eur

Vieną dieną nuobodžiaujanti Kakė Makė įsijungia televizorių ir ten pamato talentų šou, kuris jai taip patiko, kad nusprendė pati jame sudalyvauti! Bet tam, kad dalyvauti – reikalinga grupė. Taigi, Kakė Makė organizuoja atranką į savo grupę „Kakė Makė ir draugai“. Joje dalyvauja šuo Čiūčė, monstrai Mamaisa ir Nanaisa, Netvarkos nykštukas bei katinas Piratas.
Atėjus talentų šou dienai, Kakė Makė ir jos grupė ruošiasi lipti ant scenos ir parodyti viską, ką sugeba. Turėtų būti nuostabu! Bet staiga Kakę Makę apima didelė baimė, nes pirmoji konkurse pasirodo Ragana, kuri susilaukia daugybės griausmingų plojimų. Ar išdrįs Kakė Makė įveikti staiga atsiradusią baimę dėl savo pasirodymo? Ar visada svarbiausia laimėti? Visgi, pasirodymas įvyksta labai sėkmingai. Ateina laikas vertinti dainas, o tai padaryti padės visa susirinkusi salėje publika! Paskelbus rezultatus, talentų šou dalyvių laukia netikėtumas, kurį Kakei Makei teks išspręsti,
Spektaklyje bus galima išgirsti ne tik itin pamėgtas ir žinomas Kakės Makės dainas „Vasara“, „Kiek daug spalvų“, „Ačiū“, „Mano filmas“, „Zombiai“, bet ir naujus kūrinius.
Spektaklis „Kakė Makė ir talentų šou“ pastatytas remiantis Linos Žutautės knygos „Kakė Makė ir koncerto diena“. Ji moko, kad klaidas galima ištaisyti, svarbiausia nenustoti stengtis ir siekti svajonės.
Renginio trukmė: ~1 val.

Sausio 13-osios renginiai
2025-01-12 08:00 - 2025-01-13 17:00
Sausio 12 d.

17 val. šv. Mišios už žuvusius laisvės gynėjus
Šv. apaštalų Petro ir Pauliaus katedra, Aušros tak. 3

18 val. Laisvės gynėjų dienos renginys ir atminimo laužai
Dalyvauja lietuviško folkloro grupė „Ugniavijas“, KASP Prisikėlimo apygardos 6-oji rinktinė, VSAT prie LR VRM Pagėgių pasienio rinktinės Šiaulių pasienio užkarda
Prisikėlimo aikštė
Org. Šiaulių kultūros centras

Sausio 13 d.

8 val. pilietinė iniciatyva „Atmintis gyva, nes liudija“
Šiaulių miesto mokyklos, įstaigos ir organizacijos

10 val. renginys „Sušilkime prie arbatos puodelio“
Šiaulių Lieporių parko Signatarų alėja
Org. Šiaulių Gegužių progimnazija

11 val. istorinė interaktyvi viktorina „Tarp kovos ir vilties: Sausio 13-osios istorija“
Būtina išankstinė registracija el. p. kornelija.vysniauskaite@smsvb.lt.
Šiaulių miesto savivaldybės viešosios bibliotekos „Saulės“ filialas, K. Korsako g. 10

13 val. bėgimas, skirtas Laisvės gynėjų dienai paminėti
Šiaulių „Romuvos“ gimnazija, Dainų g. 7

PARODOS IR INICIATYVOS

Sausio 1–31 d.

Paroda „Praeitis knygos puslapiuose“
Šiaulių miesto savivaldybės viešosios bibliotekos „Spindulio“ filialas, Spindulio g. 5

Sausio 3–15 d.

Moksleivių kūrybinių darbų paroda „Mes prisimename“
Šiaulių miesto savivaldybės viešosios bibliotekos „Aido“ filialas, Aido g. 27

Sausio 6–31 d.

Pasakojimai virtualioje platformoje „Mano ir mūsų istorija“
Virtuali platforma „Mano ir mūsų istorija“ www.manoirmusuistorija.lt
Org. Šiaulių „Aušros“ muziejus

Sausio 6–31 d.

Leidinių paroda „Sausio 13-oji: akimirkos ir liudijimai“
Šiaulių miesto savivaldybės viešosios bibliotekos „Saulės“ filialas, K. Korsako g. 10

Sausio 6–17 d.

Edukacija „Istorijos seklys: Sausio 13-osios reliktai“
Skirta 5–10 klasių moksleiviams. Būtina išankstinė registracija el. p. Jurgita.Vijuniene@savb.lt arba tel. +370 41 37 17 37
Šiaulių apskrities Povilo Višinskio viešoji biblioteka, Aušros al. 62

Edukacija „Šiaulių miesto ir krašto istorija dokumentiniuose vaizdo įrašuose: Valstybingumo kelias“
Skirta 5–12 klasių moksleiviams ir suaugusiesiems. Būtina išankstinė registracija el. p. Jurgita.Vijuniene@savb.lt arba tel. +370 41 37 17 37
Šiaulių apskrities Povilo Višinskio viešoji biblioteka, Aušros al. 62

Sausio 12 d. – kovo 12 d.

Istorinių nuotraukų paroda „Į laisvę, Lietuva!“
Prisikėlimo aikštė

RŪTA ŠČIOGOLEVAITĖ: The best of WHITHEY HOUSTON
2025-01-11 18:00 | Koncertų salė „Saulė”
Nors sykį girdėję Rūtą Ščiogolevaitę profesionalioje scenoje, drąsiai paliudys, jog jos vokaliniam meistriškumui sunku atrasti atitikmenį. Drąsiai po žanrų įvairovę nardanti atlikėja puikiai atsiskleidžia tiek popmuzikos skambesy, tiek džiazo ritmuose. Scenoje ji niekuomet nestokoja geros nuotaikos, koketiško humuro, emocinio ryšio ir atviro dialogo su žiūrovu.

Šįkart prakalbinti publiką ji ryžtasi su legendinės, visame muzikos pasaulyje ryškų pėdsaką palikusios pop muzikos dievaitės Whitney Houston dainomis. Ši atlikėja, pasak pačios Rūtos, buvo jos pirmoji ir visų laikų geriausia mokytoja, turėjusi angelišką balsą, liūto dvasią ir dievišką esybę. Ne veltui sakoma, kad pasikalausyti Whitney dainų atskrisdavo net paukščiai!

Daugybę kartų kritusi ir vėl atsistojusi, gyvenusi itin spalvingai, bet visuomet sklendusi su muzika, Whitney iš gyvenimo išėjo pasauliui palikusi tokius hitus kaip „Dance with somebody“, „I have nothing“, geriausia visų laikų meiles daina tituluojamą „I will always love you“ ir daugybę kitų. Tai – kūriniai, su kuriais augo kartos, kurie paliečia kiekvieną jautrią sielą ir muzikai nebejingą klausytoją. Štai kodėl jie turi skambėti dar ir dar, kaskart atiduodant pagarbą ne tik pačiai Whitney, bet ir niekuomet iš mados neišeinančiai jos kūrybai!

„The best of Whitney Houston“ – tai unikali galimybė išgirsti, kokį priėjimą prie laurais apinintos ir niekuomet iš atminties neišblėstančios amerikiečių pop žvaigždės rado Rūta Ščiogolevaitė. Drauge su savo ištikimais scenos bendražygiais – Pauliaus Zdanavičiaus vadovaujamu trio – ji surengs jaukų, akustinį pasirodymą.

Unikali koncerto aplinka, puikiai atpažįstamos melodijos ir dviejų divų energija vienoje scenoje – viskas ko reikia jaukiam žiemos vakarui!

Durys atidaromos: 20 min. iki renginio pradžios.
Renginio trukmė: 1 val. 30 min.

Koncertas "C'est magnifique"
2025-01-09 18:30 | Šiaulių dramos teatras
Koncertinė programa „C’est magnifique” persmelkta prancūžiško ir pietų Europos dainų skambesio, kur bus galima išgirsti ir lietuvių kompozitorių dainas, puikiai tinkančias bendrai, svajingai nuotaikai, ir programos pavadinimui – „Tai nuostabu”. Žaismingas miuziklo, prancūziško ir lietuviško šansono skambesys nestokos laimės akimirkų ir meilės romantikos.
Koncerte naujovišką orkestro skambesį kurs keliais instrumentais gyvai grojanti pianistė ir muzikos efektais praturtins, specialiai paruoštos fonogramos. Estetinį – vizualinį koncerto efektą papildys specialiai programai paruoštos video projekcijos.
„Kai klausausi šios programos dainų, kartais užsimirštu ir nesuprantu kaip taip gali atsitikti, kad Ch. Trenet „La Mer” ir M. Noviko „Pavasariška kelionė” turi tiek bendro skambesio” – sako vienas iš programos autorių, E. Seilius.
Kristina Zmailaitė (sopranas)
Edmundas Seilius (tenoras)
Aušrinė Garsonaitė (klavišiniai)
Karolis Šiškus (video projekcijos)
Kristina Zmailaitė ir Edmundas Seilius, Lietuvoje ir užsienyje žinomi dainininkai, kurių repertuarą sudaro ne vien operos ir operetės žanras. Be profesionaliai atliekamų akademinio žanro koncertinių programų, jų kūryboje randa vietą ir pramoginio stiliaus muzika. Koncertinė programa „C’est magnifique” – seniai širdyse nešiotų ir prisisminimus žadinančių kūrinių pristatymas publikai.
Aušrinė Garsonaitė – aktyviai koncertuojanti, pianistė – kompozitorė, šiai programai kurianti orkestro skambesį įvairių elektroninių instrumentų ir virtualių muzikinių efektų pagalba. Šios praplėstos išraiškos priemonės taip pat apima gamots ir gatvės garsus, kurie harmoningai susijungia muzikoje.
Karolis Šiškus – koncerto video vizualinių projekcijų kūrėjas, suteiksiantis koncerto erdvei estetinį, bei kinematografinį efektą.

Mariaus Jampolskio ir Irūnos koncertas „15 metų drauge“
2025-01-09 18:00 | Šiaulių kultūros centro Didžioji koncertų salė (Aušros al. 31)
Sausio 9 d. 18 val. Šiaulių kultūros centre nuskambės labiausiai pamėgti teatralizuoti muzikiniai pasirodymai ir naujos originalios, dar niekur neskambėjusios dainos.

Duetas dovanos įvairiausių nuotaikų paletę, bus linksma, gal šiek tiek ir liūdna, jautru ir svarbiausia – nuoširdu.

Renginio trukmė: ~1 val. 30 min.

Teatro komedija „Tai kada vaikai?“
2025-01-07 18:00 | Šiaulių kultūros centro Didžioji koncertų salė (Aušros al. 31)
„Tai kada vaikai?“ nėra paprastas klausimas, o veikiau mūsų kultūros paveldo dalis. Tai – mėgstamiausias tetos Daivos juokelis, didžiausias Tavo tėvų galvos skausmas, paskutinis jūsų nepriklausomo gyvenimo atspindys.
Apie tai – ir naujoji teatro komedija tokiu pačiu pavadinimu – „Tai kada vaikai?“
Aistė yra 30-metė vestuvių planuotoja, kuri nekenčia vestuvių. Marius – 38-erių elektrikas. Geras ir nuolankus, tačiau ne itin patrauklus vyras. Pora nuomoja butą Vilniaus senamiestyje, kuris iš tikro jiems kiek per brangus. Gyvenimas labai nelepina, bet tikrai ir neskriaudžia – visko kaip ir užtenka, tačiau iki pilnatvės lyg ir kažko trūksta.
Laikrodis tiksi. Tik neaišku kam labiau – ar minėtai porai, ar Aistės šeimai. Tai ar sulauksime tų palikuonių, ar ne?!
Spektaklyje išvysite iki skausmo dažnai porai pažįstamą situaciją. Ar gali du žmonės laimingai gyventi be vaikų? Ar be vaikų galima patirti tą „didįjį gyvenimo džiaugsmą“? O gal laikas pasiduoti spaudimui ir pabandyti? Jei taip, ar jau laikas susituokti ir prisiekti amžiną meilę?!
Spektaklyje pagrindinius vaidmenis atlieka Gelminė Glemžaitė ir Marius Repšys. Komediją režisuoja Dainius Kazlauskas.
Renginio trukmė: ~1.30 val.

Spektaklis „Didelė lietuviška pasaka“
2025-01-07 13:00 | Šiaulių dramos teatras
Režisierė – Eglė Kižaitė
Dramaturgė – Monika Baranauskaitė
Scenografė ir kostiumų dailininkė – Laura Luišaitytė
Kompozitorius – Pijus Narijauskas

Vieną vakarą, mamai išėjus į šokių pamoką, prižiūrėti trijų anūkų ateina du seneliai: rimtasis Juozas ir linksmasis Juozukas. Ir vienas, ir kitas senelis turi skirtingą požiūrį į savo „pareigas“, tačiau netrukus jie abu yra įviliojami į vaikų fantazijų pasaulį. Tuomet įprasti namai pavirsta stebuklinga, kartais net gąsdinančia vieta, kur susirenka skirtingų pasakų veikėjai.
Vaikai lengvai atpažins situacijas ir personažus iš tokių visiems gerai žinomų pasakų kaip „Eglė žalčių karalienė“, „Dvylika brolių juodvarniais lakstančių“, „Dangus griūva”, „Kaip žmogus velnią apgavo“, „Trys broliai“, „Skraidantis laivas“, „Lukošiukas“.
Spalvingo, išradingo ir įspūdingais efektais prisodrinto spektaklio centre – jauniausias anūkėlis Modestas, kuris, tą vakarą patiria daugybę išbandymų ir nuotykių. Grįžusi namo mama randa ne tik „aukštyn kojomis“ apverstus namus, bet ir draugiškai susivienijusią šeimyną. O jaunėliui Modestui pagaliau paaiškėja, kad ne tik pasakose, bet ir kasdienybėje svarbu ne pati laiminga pabaiga, o žinojimas, kad šeimos vienybė yra ta jėga, kuri visada padės įveikti didžiausius priešus ir baimes.
Premjera – 2019 m. gruodžio 17 d.

Trijų Karalių eitynės
2025-01-06 17:30
Sausio 6 d. 17.30 val. šiauliečiai kviečiami į Trijų Karalių eitynes.
Eitynių maršrutas: Kaštonų al.–Vilniaus g. pėsčiųjų bulvaras–Tilžės g.–Prisikėlimo a.

Eugenijaus Chrebtovo ir choro „Vilnius“ koncertas DĖL TAVĘS ESU
2025-01-04 18:00 | Koncertų salė „Saulė”
Naujiena – Eugenijaus Chrebtovo ir choro „Vilnius“ koncertinis turas Lietuvos scenose!
Koncertinė programa – DĖL TAVĘS ESU
EUGENIJUS CHREBTOVAS (baritonas)
VALSTYBINIS CHORAS „VILNIUS”
Meno vadovas ir vyr. dirigentas ARTŪRAS DAMBRAUSKAS
Lietuvos muzikos gerbėjai sulaukė gerų žinių – į koncertinį turą leidžiasi naujai susikūręs profesionalus ir patrauklus atlikėjų tandemas – operos solistas ir populiarių dainų atlikėjas Eugenijus Chrebtovas (baritonas) ir ilgametę patirtį turintis choras „Vilnius“. Programa, kuri bus pristatyta daugiau nei dvidešimtyje šalies miestų, dovanos klausytojams išskirtinę galimybę išgirsti naujas muzikines kompozicijas ir autorines dainas, sukurtas būtent šiam turui.
Ši muzikinė šventė sujungia dviejų itin stiprių muzikos pasaulio veikėjų energiją ir meistriškumą. Eugenijaus Chrebtovo balsas – ypatingas, puikiai skamba tiek operose, klasikos, tiek ir populiariosios muzikos kūriniuose. Kūrinius jam rašo ir prodiusuoja žinomi Lietuvos muzikos autoriai, o kiekvienas koncertas tampa unikaliu meniniu įvykiu, kuriame aukščiausio lygio muzikinis meistriškumas susilieja su įkvepiančia energija.
„Choras „Vilnius“ jau daugybę metų yra žinomas dėl savo sugebėjimo įtaigiai atlikti ir klasikinę, ir populiariąją muziką. Šio turo metu jie vėl įrodys, kad choro repertuaro lankstumas ir muzikinė patirtis sugeba pavergti įvairiausio amžiaus ir muzikinių skonių klausytojus“, – sako meno vadovas Artūras Dambrauskas.
Kiekviename koncerte klausytojai mėgausis kruopščiai parengtomis kūrinių aranžuotėmis ir patirs muzikinės energijos pliūpsnius – Eugenijus Chrebtovas ir choras „Vilnius“ surengs tikrą muzikos puotą, skirtą visiems, kurie trokšta kokybiškos muzikos. Klausytojai išgirs ir nemarios klasikos šlagerius – „Švelnumas”, „Senieji Vilniaus stogai” ar publikos mėgstamą dainą „Vandenynai” bei originalias solines ir chorines kompozicijas.

Renginio trukmė ~ 1 val. 20 min.
Nemokamai: vaikai iki 5 metų jei neužima papildomos vietos.
Nuolaidos: 50 % moksleiviai, studentai, senjorai, neįgalieji (su pažymėjimu).

Komedija „Dideli pinigai“
2025-01-04 16:00 | Šiaulių kultūros centro Didžioji koncertų salė (Aušros al. 31)
Kaip reaguotumėte, jei sutuoktinis, sūnus ar draugas jums pasakytų, kad ketina atsisakyti 162 milijonų eurų?
Ričardas (Mantas Vaitiekūnas) žaidžia loterijoje ir vieną dieną jam nusišypso sėkmė! Jis laimi šimtą šešiasdešimt du milijonus eurų. Ričardas džiaugiasi netikėta sėkme, tačiau ir išsigąsta būsimojo naujo gyvenimo…
Likus kelioms valandoms iki prizo atsiėmimo termino, laimingasis pasikviečia mamą (Larisa Kalpokaitė), geriausią draugą (Valentinas Krulikovskis) ir dalyvaujant žmonai Kamilei (Milda Noreikaitė), privalo priimti gyvenimą keičiantį sprendimą.
Ričardas įsitikinęs, kad šie milijonai sugriaus jų gyvenimo pusiausvyrą, nors artimieji stengsis viską pakeisti.
Džiaugsmingas vakaras netikėtinai tampa aštraus siužeto, komiškų situacijų drama.
Pagrindiniams herojams iškyla dilema, ar laimė piniguose, ar jų kiekyje?
Ar jie išdrįs priimti šį naują iššūkį?
Dideli pinigai susuka galvas ir situacija tampa nevaldoma…
Flavia Coste pjesė juokais sulygins mūsų santykius su pinigais, artimaisiais bei visais aplinkiniais.
Pjesės autorė: Flavia Coste
Režisierius: Justinas Krisiūnas (Kino filmai „Širdys“, „Dėdė Rokas ir Nida“, „Vyras už pinigus“, „Vyrų svajonės“).
Vaidina: Mantas Vaitiekūnas, Milda Noreikaitė, Valentinas Krulikovskis, Larisa Kalpokaitė.
Scenografija: Sigitas Daščioras
Grimas: Edita Mockutė
Kostiumų dailininkė: Marija Valeškaitė
Renginio trukmė: ~1 val. 30 min.
Organizatorius – VšĮ „Baltas ekranas“.

Saulius Petreikis. Šventinis turas po Lietuvą
2025-01-03 18:00 | Šiaulių dramos teatras
Artėjant Kalėdoms, vienas iškiliausių Lietuvos multiinstrumentalistų Saulius Petreikis kviečia į ypatingą šventinį turą po Lietuvą. Šie koncertai bus ne tik muzikinis įvykis, bet ir šilumos, bendrystės bei įkvėpimo pripildyta patirtis.
„Kasmetinis šventinis turas po Lietuvą jau tapo gražia tradicija. Kalėdos – ypatingas metas, kai susitinkame su draugais, klausytojais ir dalinamės džiaugsmu. Noriu, kad visoje šalyje skambėtų gražiausios senosios giesmės, kurias galėtume dainuoti visi kartu“, – sako Saulius Petreikis.
Koncertų datos:

Gruodžio 17 d. – Alytaus miesto teatras
Gruodžio 18 d. – Vilnius, Menų spaustuvė
Gruodžio 19 d. – Kauno kultūros centras
Gruodžio 22 d. – Telšių Žemaitės teatras (bilietais prekiauja ticketmarket.lt)
Gruodžio 27 d. – Klaipėda, Kultūros fabrikas
Gruodžio 28 d. – Panevėžio kultūros centras
Sausio 3 d. – Šiaulių dramos teatras

Šventinis Sauliaus Petreikio turas suteiks kiekvienam klausytojui progą tapti nepakartojamos patirties dalimi. Scenos pakyla taps vos pastebimu akcentu, o tikroji magija slypės artimame ryšyje tarp atlikėjų ir publikos.
Muzikantai:

Saulius Petreikis – instrumentalistas, balsas, kompozitorius
Donatas Petreikis – gitara, balsas, kompozitorius ir aranžuotojas
Vytis Vainilaitis – perkusija
Rahel Talts – klavišiniai

Leiskitės į šią muzikinę kelionę ir prisijunkite prie šventinės nuotaikos su Sauliumi Petreikiu bei ypatingomis Kalėdų melodijomis, kurios pripildys ne tik salę, bet ir jūsų širdis!

Bilietai – https://linktr.ee/sauliuspetreikis

Orestas ir Džilda Vaigauskai. Legendinės Kalėdos | N-16
2024-12-30 18:00 | Koncertų salė „Saulė”
LEGENDINĖS KALĖDOS su legendiniais Orestu ir Džilda Vaigauskais
Legendinės legendos Orestas ir Džilda Vaigauskai kviečia jus į ypatingą šventinį turą – LEGENDINĖS KALĖDOS, kupiną juoko, muzikos ir intymių Kalėdinių istorijų. Kaip sako profesorius Vaigauskas: „Kalėdos mums su mamuku – ne tik šeimos šventė, nes vaikus iš namų jau esam išviję, bet ir ypatingas nuotykis, kurį kasmet išgyvename su smagiu seksualiniu drebuliu ir siurprizais“. Jam antrina ir Džilda Vaigauskienė: „Šiemet lyg šventiniu keksu dalinsimės mūsų su tėveliu karščiausiomis Kalėdinėmis istorijomis su jumis! Kas žino, gal būtent per šitas Kalėdas jūs sužinosite mūsų didžiausią sekretą“. Legendarinio vakaro metu skambės ne tik šventinės dainos, bet ir Kalėdiniai prisiminimai, padėsiantys pajusti tikrą šventinę dvasią. Kartu su charizmatiškuoju profesoriumi Orestu ir žavingąja jo pačiute Džilda vakaras taps ne tik linksmas, bet ir jaukiai nostalgiškas, sklidinas šiltų prisiminimų ir nuotykių. Nepamirškite, kad Vaigauskų istorijos skirtos suaugusiems, nes jos su intymiomis detalėmis, kurios pridės vakarui pikantiškumo! Dėl galimo šalutinio poveikio pasitarkite su gydytoju ar vaistininku!
Bilietai tirpsta greičiau nei Kalėdinis sniegas – nepraleiskite progos!

Amžiaus cenzas N-16
Renginio trukmė ~ 1 val. 30 min.

Komedija „Atvira pora“
2024-12-29 18:00 | Koncertų salė „Saulė”
Vyras. Žmona. Santuoka. Krizė.
Tokioje, gana tradicinėje, situacijoje atsiduria komedijos „Atvira pora“ herojai Antonija (Toma Vaškevičiūtė) ir jos vyras (Giedrius Savickas).
Situacija tradicinė, tačiau jos sprendimo būdas tikrai originalus.
Net šokiruojantis!
Galime lažintis, kad jūs iki to neprisigalvotumėt.
O štai mūsų komedijos herojams protas keistai susisuko.
„Mes išgelbėsime mūsų santykius tik tada, kai pakeisime savo kultūrinius požiūrius iš esmės“, – sako vyras.
„Bet taip nebūna. Žinai kas būna? Nervų karas, panikos atakos, nemiga, krūva tablečių, konsultacijos pas psichologus ir galų gale durnynas“, – skeptiškai idėją iš pradžių įvertino Antonija.
Bet galų gale JIS JĄ įtikino.
Siekdami išsaugoti santuoką, abu sutaria tapti „atvira pora“.
Nesislapstydami megzti intymius santykius su kitais. Ir dar visiškai be jokios gėdos ir sąžinės graužimo šeimoje pasipasakoti savo nuotykius.
Gal, vis dėlto, nors vienas jūsų esate išbandęs tokį santykių išsaugojimo būdą? Jei taip, labai norėtume išgirsti, kaip jums sekėsi.
Mūsų herojams sekėsi tikrai ne taip, kaip jie įsivaizdavo…
„Šitą šokį pora turi šokti dviese ir abi pusės turi būti pasirengusios staigiems posūkiams. Negali prognozuoti, kas iš tokių santykių išeis nugalėtoju“ – sako spektaklio režisierius Antanas Obcarskas.

Komedija „Atvira pora“ intrigą išlaiko iki pat paskutinių spektaklio sekundžių. O įspūdingas finalas žiūrovui tampa dar didesniu netikėtumu.
Komedija „Atvira pora“ sukurta pagal garsią italų pjesę „Coppia aperta, quasi spalancata“ (autoriai Dario Fo, Franca Rame ir Jacopo Fo). Vos pradėta rodyti Italijoje, pjesė, dėl savo drąsaus ir necenzūruoto turinio, sulaukė didžiulio ažiotažo.

Lietuviško spektaklio „Atvira pora“ kūrėjai įspėja, kad jame aptariamos problemos ir vaidinamos situacijos gali šokiruoti jautresnį žiūrovą, taip pat gali būti sunkiai suprantamos jaunesniems nei 16 metų asmenims.

Renginio trukmė ~ 1 val. 30 min.

Auksinės STASIO POVILAIČIO dainos
2024-12-28 18:00 | Koncertų salė „Saulė”
Kaip kažkada sakė mūsų visų mylimas maestro Stasys Povilaitis: „Kiekvienas lietuvis tiesiog neturi imuniteto gerai dainai, o mano dainos juk visos geros!“. Tad šį kartą jūs tiesiog neturite pasirinkimo – turite būti ten, kur suskambės kiekvieno iš jūsų išsiilgtos ir pamiltos dainos! O kai jas atlieka ir prisiminimais dalinasi Liudas Mikalauskas ir Egidijus Bavikinas – abejingų tiesiog nebelieka! Šioje naujai parengtoje programoje skambės visiems puikiai žinomos melodijos, tokios kaip: „Švieski man vėl“, „Čipolinas“, „Sudeginti tiltai“, „Vyšnių sodai“ ir kitos. Atlikėjams pritars, ne vieną bendrą programą drauge parengę, pučiamųjų sekstetas „Brass Bravo“ ir pritariamieji balsai!
Lauksime jūsų koncerte, kurio neužmiršite nei jūs, nei mes. Pažadam!

AUKSINĖS STASIO POVILAIČIO DAINOSLiudas Mikalauskas (bosas),Egidijus Bavikinas (tenoras).

Pučiamųjų sekstetas „Brass Bravo“:Aurimas Jankevičius (trimitas),Dainius Radomskis (trimitas),Andrius Dirmauskas (valtorna),Virginijus Norkus (trombonas),Mantas Lunskys (tūba),Evaldas Andziulis (mušamieji).

Pritariamieji balsai:Kornelija Uselytė,Radvilė Karnišauskaitė.

Renginio trukmė ~ 1 val. 3

MERŪNAS. Koncertinis turas „PAKELK AKIS“
2024-12-27 18:00 | Koncertų salė „Saulė”
„Pakelk akis“ taip vadinasi gruodžio mėnesio Merūno koncertinis turas, kurio metu dainininkas su grupe aplankys net 14 Lietuvos miestų. Gruodžio 5 d. prasidėjęs Jonavoje, turas tęsis Tauragėje, Radviliškyje, Kaune, Telšiuose, Mažeikiuose, Vilniuje, Marijampolėje, Šilutėje, Rokiškyje, Šiauliuose, Utenoje, Klaipėdoje ir baigsis paskutinę metų dieną Naujametiniu koncertu Alytuje.
„Jau tampa gražia tradicija paskutinį metų mėnesį paskirti išsamiai koncertinei kelionei ir beveik be pertraukų apvažiuoti šalį su nauja programa. Man, kaip dainininkui, tai yra neįkainojamas laikas, kai galiu tiesiogiai bendrauti su pačiais įvairiausiais žmonėmis: ir iš didmiesčių, ir iš mažesnių miestelių. Tokie koncertai mane praturtina dvasiškai ir tvirtai pastato ant žemės. Koncertinio turo metu kaip niekad stipriai jaučiu ir aiškiai suprantu, kodėl ir kam dainuoju “, – sako Merūnas.
Koncertinio turo pavadinimas „Pakelk akis“ dainininkui pasirodė labai simboliškas. Taip vadinasi viena populiari jo daina, tačiau Merūnas čia įžvelgia ir gilesnę prasmę. „Šių dienų pasaulyje, kur pilna technologijų, mes dažnai pasijuntame įsukti nesibaigiančių naujienų-įdomybių-pokštų-TVšou-tiesioginių transliacijų-reklamų-anonsų karuselės. Nesibaigiantis informacijos srautas nevaldomai įsiurbia ir pavagia brangų laisvalaikį. Užuot pakėlęs akis ir įsisąmoninęs, kas vyksta aplink, šiuolaikinis žmogus kartais renkasi nuleisti akis į ekraną ir atsiriboti nuo aplinkos. Todėl koncertinis turas „Pakelk akis“ yra ir apie atsitraukimą nuo informacinio triukšmo, pabuvimą ryšyje su savimi, su savo artimaisiais, su gera muzika. Koncerto salė yra erdvė, kuri bent trumpam atjungia žmones nuo išmaniųjų įrenginių ir jų nešamo krūvio. Geras koncertas yra tik tavo ir muzikos momentas. Kai dainuoju, esu tik aš ir žiūrovas salėje. Per tas kelias koncertines valandas mano protas iš tiesų pailsi! Labai tikiuosi, kad žiūrovų protai irgi. Geras koncertas šiais laikais yra itin nuostabus ir vertingas laikas sau, meditacinė ir terapinė priemonė“, – sako Merūnas.
Keliaudamas su koncertais po Lietuvą, dainininkas ne tik pristato naujausią programą, kurioje vis daugėja jo autorinių kūrinių, bet ir nuolat bendrauja su publika. Neieškantis žodžio kišenėje, jis visada turi paruošęs puokštę įdomių ir pamokančių istorijų, kurios jo soliniams koncertams suteikia nepakartojamo žavesio.
„Draugai žino, kad kompanijoje aš mėgstu juokauti, pasakoti nuotykius, skelti istorijas. Scenoje neturiu jokio specialaus įvaizdžio ar iš anksto sukurto personažo. Esu toks pat Merūnas, koks ir gyvenime. Tiesa, anksčiau būdavau santūresnis, klasikinė patirtis buvo išmokiusi koncentruotis tik į dainavimą. Kai išdrįsau tarp dainų dalintis savo mintimis, išgyvenimais, prisiminimais, juokingais nutikimais, pasijutau tarsi pakilęs į kitą lygį. Apie tokį nuostabų ryšį su klausytojais galėjau tik pasvajoti. Kartais koncerto metu tikrai pajuntu, kad visa salė yra viena milžiniška draugų kompanija“, – sako Merūnas.

Durys atidaromos: 1 val. iki renginio pradžios.
Renginio trukmė: 1 val. 30 min.
Nemokamai: vaikai iki 6 metų amžiaus neužimant papildomos vietos.
Nuolaidos: netaikomos.

Šventinis koncertas „KALĖDŲ VARPAI“
2024-12-26 13:30 | Koncertų salė „Saulė”
„KALĖDŲ VARPAI“ – tai ypatingas šventinis koncertas, kuriame susitinka muzika ir kalėdinės tradicijos. Šis koncertas kviečia klausytojus pasinerti į Kalėdinio stebuklo pasaulį, atskleidžiant muzikos žavesį.
Programoje skambės tiek gerai žinomi kalėdiniai kūriniai, tiek klasikiniai muzikos šedevrai, kuriuos atliks talentingi muzikantai ir solistai.

Solistai:
Asta KRIKŠČIŪNAITĖ (sopranas),
Tomas PAVILIONIS (tenoras),
Adrijana BALSYTĖ (sopranas),
Romualdas JUZUKONIS (baritonas),
Šiaulių Katedros choras „DŽIAUGSMAS“ (meno vadovas Romualdas Juzukonis).

ŠIAULIŲ PUČIAMŲJŲ ORKESTRAS (meno vadovas ir dirigentas Sigitas Vaičiulionis, dirigentas Gediminas Brūzga),
Viktorija ČEPINSKIENĖ (smuikas),
Karolis BAUŽA (birbynė),
Ignas VAIŠNORAS (trimitas),
Karolis PUKINSKIS (trimitas),
Gediminas BRŪZGA (saksofonas).

Mokytojos ekspertės Nijolės Prascevičienės Šiaulių S. Sondeckio menų gimnazijos mokiniai: Agnė MAROZAITĖ, Deimantė LAURINAITYTĖ, Anandas ČEPAS, Paulius UBARTAS, smuikininkų ansamblis „FIORI MUSICALE“. Akompanuoja Irina Tautkuvienė.
Koncerto dirigentai: Liana Maria MALIAUSKAITĖ ir Auksė DOVYDĖNAITĖ (Lino Balandžio LMTA choro dirigavimo specialybės studentės), Romualdas JUZUKONIS, Gediminas BRŪZGA, Sigitas VAIČIULIONIS.
Koncerto vedančioji – aktorė Nomeda BĖČIŪTĖ.

Renginio trukmė ~ 1 val. 30 min.
Nuolaidos: -50% studentams, senjorams, moksleiviams, neįgaliesiems.

„Colours of Bubbles“ ir Šv. Kristoforo kamerinis orkestras
2024-12-22 18:00 | Koncertų salė „Saulė”
Kinematografiško roko vėliavnešiai „Colours of Bubbles“ ir Auksiniu scenos kryžiumi apdovanoto dirigento Modesto Barkausko vadovaujamas Šv. Kristoforo kamerinis orkestras po trejų metų pertraukos, gruodžio 22 dieną kartu pasirodys Šiauliuose, Saulės koncertų salėje.
Tradicija tampantis kalėdinis „Colours of Bubbles” grįžimas namo į gimtuosiu Šiaulius šiemet – su papildoma jėga, dovanojant šiauliečiams ir miesto svečiams nepamirštamą orkestrinio koncerto patirtį.
„Colours of Bubbles” ir Šv. Kristoforo kamerinio orkestro draugystė prasidėjo 2017 metais. Netikėtas duetas tąkart surengė itin sėkmingą koncertinį turą „Untold Story“, kurio kulminacija tapo pasirodymas sausakimšoje Trakų pilyje ir išleistas koncertinis albumas. Vėliau grupės ir orkestro nariai net kelis metus dirbo prie projekto tęsinio „Untold Story: Chapter 2“, tačiau projektas šįkart neapsiribojo koncertais ir albumu, tais pačiais metais buvo pristatytas ir koncertinis filmas.
Šv. Kristoforo kamerinio orkestro meno vadovas ir vyr. dirigentas Modestas Barkauskas yra pasakęs, jog „kiekvienai grupei pasirodyti su orkestru yra solidu. Ir ne kiekviena tai gali, juo labiau – ne kiekviena tai gali padaryti du kartus. Tai yra įvertinimas grupei „Colours of Bubbles”!”.
Gruodžio 22 dieną, koncerte Saulės koncertų salėje šie du „Untold Story“ skyriai jungsis į vieną – skambės geriausi abiejų programų kūriniai, taip pat, naujausių „Colours of Bubbles” kūrinių, tokių kaip „Cowboy Song“, „Unforgiven“ „Kids from the Block“ ir kitų aranžuotės. Pasitikime Šv. Kalėdas Šv. Kristoforo kamerinio orkestro ir „Colours of Bubbles“ melodijų apsupty – Saulės koncertų salėje, gruodžio 22 dieną.

Renginio trukmė ~ 1 val. 30 min.
Vaikai įleidžiami nemokamai: iki 6 metų amžiaus (imtinai, neužimant papildomos sėdimos vietos).
Nuolaidos: asmenys su judėjimo negalia įleidžiami nemokamai – maloniai prašome apie savo dalyvavimą renginyje informuoti ne vėliau kaip 2024 m. gruodžio 15 dieną el. paštu lukas@perspective.lt.

GRUPĖ 2 - PRISIMINIMAI / TĘSINYS
2024-12-19 18:00 | Koncertų salė „Saulė”
„Kai kas vakarą“ po koncerto grįžtu namo: – Brangioji, „Įpilk vandens“! Tebevaldo euforija. Bandau nusiraminti „Duše“. O mintyse pilna salė, visi kartu garsiai dainuoja „Keitės ir miestai, ir veidai“. Nebelieka klausimo „Ar mylėti nori tu?“. Salėje susirinkę tęsia toliau, lyg „Iš mano širdies“, ir dar spėja dėkoti: Ačiū, kad „Prisėdai šalia“. Liko tik savęs paklausti: „Na, o kaip tau dabar?“. Visa gėrio banga tęsiasi. Tada… Ir aš „Esu žmogus“. Publika galingai – atsistojusi, ašarų pilnomis akimis – padeda ištarti. Mažytė tyla. Reikia jau nusiraminti. Bet salė paskendusi audringose ovacijose. Tai tik „Nepabaigta istorija“… Geriausi PRISIMINIMAI nesustoja. Sesės, brolio apkabinimas ir didžiavimasis, kokia Tu nuostabi, „Mano Lietuva“. Kiekvienas atvykęs – ryškiausia vakaro „Žvaigždė“. Ugnis, karštis, drebančios grindys, triukšmas, vakaras jau padabintas „Keista spalva“. Stipriai plakanti širdis klausia: „Kas bus toliau? „Kiek daug…“ dienų man be Tavęs? Jūsų visų dėka tai buvo gražiausias muzikos „Lakūno sapnas“! Ačiū visiems „Už laiką“, kurį praleidome kartu! PRISIMINIMAI tęsis rudenį.
Lauksime Jūsų!
Kartu su mumis:
Karolis Žioltikovas– gitara,
Kęstutis Radavičius – bosinė gitara,
Evaldas Sidaras – mušamieji.

CAMERATA SOLARIS – 35
2024-12-18 18:00 | Koncertų salė „Saulė”
Šiaulių kamerinis orkestras „Camerata Solaris“ kviečia į 35-mečio veiklos vakarą, kuris vyks 2024 m. gruodžio 18 d. (trečiadienį) 18 val. koncertų salėje „Saulė“ (Tilžės g. 140).
Vakaro programoje: natų leidinio ir CD „M. K. Čiurlionis Styginių kvartetas c-moll/ V. Čepinskio autorinė versija styginių orkestrui“ pristatymas ir šventinis koncertas. Koncerto programoje skambės ne tik CD įrašo kūrinys, bet ir V. Čepinskio „Infinitum siuita violončelei ir orkestrui“ bei J. Haydn‘o „Koncertas violončelei ir orkestrui C-dur“.
Dalyvauja:
Šiaulių kamerinis orkestras „Camerata Solaris“ (meno vadovas ir dirigentas Vilhelmas Čepinskis),
solistas Mindaugas Bačkus (violončelė).
Dirigentai Vilhelmas Čepinskis, Modestas Pitrėnas.
Vedėja Raimonda Sližienė.

Įėjimas su kvietimais. Kvietimus galima atsisiųsti sistemoje www.ticketmarket.lt arba pasiimti Šiaulių miesto koncertinės įstaigos „Saulė“ kasoje.
Renginio trukmė ~ 2 val.

Miuziklas „Tristanas ir Izolda/Uždrausta meilė
2024-12-17 18:00 | Koncertų salė „Saulė”
Nuostabią meilės istoriją scenoje jums pasakos Jeronimas Milius ir Karina Krysko.
Miuzikle taip pat dainuoja ir vaidina: Dainotas Varnas (vienuolis Tomas), Povilas Meškėla (karalius Markas), Iglė Bernotaitytė (tarnaitė Braganė), Tadas Juodsnukis (airių riteris Konoras); vaidina Michailas Levinas (juokdarys); šoka Donato Bakėjaus vadovaujama šokių trupė (kariai, miestiečiai, dvariškiai).
„Tristanas ir Izolda/Uždrausta meilė“ pastatymo režisierius – Kostas Smoriginas. Režisierius-choreografas – Donatas Bakėjus. Scenografė ir kostiumų dailininkė – Kotryna Daujotaitė. Kompozitorius – Stanislavas Stavickis. Libreto autorė – Ieva Narkutė.
Kūrinį pristato puikiai įvertintų miuziklų „Eglė žalčių karalienė“ ir „Žygimanto Augusto ir Barboros Radvilaitės legenda“ bei roko operos „Jūratė ir Kastytis“ prodiuseriai.
Meilė stipresnė už mirtį
Tristanas ir Izolda – apie stiprią ir nesumeluotą meilę, garbingą pareigą, tamsius prietarus, beribį pasiaukojimą. Jų uždrausta meilė virto nuostabaus grožio keltų legenda ir jausmo stipresnio už mirtį simboliu.
Pagal XII a. moralės standartus Tristano ir Izoldos istorija – skandalinga ir laužanti visas to meto visuomenės normas.
Anglija ir Airija nuolat kariauja. Senasis Kornvalio (Anglija) karalius Markas jaunam ir išvaizdžiam riteriui Tristanui paveda kautis mūšyje ir parplukdyti namo Airijos princesę Izoldą, kurią ketina vesti.
Nugalėjęs Airijos riterius ir laimėjęs princesę, Tristanas staiga jai patiria stipriausią akinančią meilę. Tikro jausmo ieškanti Izolda akimirksniu supranta, kad pagaliau sutiko sau skirtąjį… Ką daryti? Juk Izolda pažadėta į žmonas karaliui?
Jeronimo Miliaus kuriamas Tristanas – drąsus ir negailestingas karys, tačiau žiūrovas nesunkiai pastebės jo vidinę jautrią asmenybę, kuri blaškosi tarp meilės ir pareigos. Karinos Krysko Izolda – trapi ir emocinga. Ji tikisi karaliaus supratimo ir gailestingumo…
Tuo metu airiai nesnaudžia. Pažemintas Tristano, airių riteris Konoras jau rezga keršto planus. Dramatiška istorija neapsieina be išdavystės. Ši purvina misija tenka vienuoliui Tomui. Vienuolis godus ir apgailėtinas, tačiau turi komiškumo, kuris netikėtai pralinksmina žiūrovą.
„Tristanas ir Izolda/Uždrausta meilė“ kūrėjai tragiškos meilės legendai parinko subtilią, šviesią ir netikėtą atomazgą, kuri nuteikia viltingai ir leidžia iš miuziklo išsinešti gražiausius jausmus.
Keltų ir lietuvių kultūros
Miuziklas persmelktas angliškos ir airiškos kultūros, muzikos ir šokio. Režisierius ir choreografas Donatas Bakėjus pastebėjo, kad senoji Anglijos ir Airijos šokio tradicija turi nemažai sąsajų su lietuvių tautiniais šokiais. Jos sumaniai perpintos, todėl šokėjų judesiuose atpažįstame kažką labai lietuvišką ir savą.
Miuziklas „Tristanas ir Izolda/Uždrausta meilė“ praturtintas įvairiais efektais, stilingu apšvietimu, dekoracijomis.
Puiki garso kokybė leidžia į valias mėgautis į vieną kūrinį surinktais itin profesionaliais lietuviškais vokalais.

Renginio trukmė ~ 1 val. 20 min.

MARTYNAS LEVICKIS ir „Mikroorkéstra“ | METŲ LAIKAI
2024-12-15 18:30 | Koncertų salė „Saulė”
MARTYNAS LEVICKIS – akordeonas
KAMERINIS ANSAMBLIS „MIKROORKÉSTRA“

Durys atidaromos ~ 18 val.10 min.
Renginio trukmė ~ 1 val. 30 min.
Amžiaus cenzas: N-6

Kalėdinis labdaros vakaras „VIENOS ŠTRAUSO FESTIVALIO ORKESTRAS AUSTRIJA“
2024-12-14 17:00 | Koncertų salė „Saulė”
Šiaulių LIONS klubas, vienas seniausių Lietuvoje ir seniausias Saulės mieste, šiais metais pažymėjo garbingą 30 metų sukaktį. Graži ir išskirtinė klubo tradicija – kasmet rengti gero lygio labdaros koncertus. Per savo gyvavimą Šiaulių LIONS klubas surengė 28 labdaros koncertus. Didžioji dalis per koncertus surenkamų lėšų skiriama Šiaulių regiono silpnaregiams ir akliesiems remti. Paskutiniuoju metu klubas organizuoja kalėdinius labdaros koncertus. Šiuometinis kalėdinis labdaros koncertas – išskirtinai šventinis. Šiauliečiai turės unikalią galimybę pirmą kartą pamatyti ir išgirsti Vienos Štrauso Festivalio orkestro koncertą, kurį klubas organizuoja gruodžio 14 d. 17 val. koncertų salėje „Saulė“.
Vienos Štrauso Festivalio orkestras
Vienos Štrauso Festivalio orkestras atšventęs 45-ąjį orkestro jubiliejų yra oficialus Austrijos orkestras. Kiekvienais metais Vienos Štrauso Festivalio orkestras garsiausioje Vienos koncertų salėje – Wiener Konzerthaus – atveria Naujuosius Metus su nepakartojama J.Štrauso muzika, o 2023 vasarą buvo pakviestas dalyvauti vieno garsiausių festivalių Europoje – Zalcburgo Festivalio ( Salzburger Festspiele) atidarymo renginyje.
Orkestrui nuo pat jo įkūrimo dienos vadovauja jo įkūrėjas – vienu pagrindinių Johano Štrauso muzikos ekspertų pasaulyje tituluojamas Peteris Guthas. Nors koncertuoja visame pasaulyje, nenutrūkstama gija šį menininką sieja su Austrijos sostine – Vienos miestas Peterį Guthą apdovanojo auksiniu ženkleliu už nuopelnus Austrijos kultūrai.
Vienos Štrauso Festivalio orkestras per penkerius dešimtmečius pelnė tarptautinį pripažinimą savo originalia Vienos muzikos interpretacija, plačiu kūrinių repertuaru, Štrausų dinastijos ir Vienos operetės meistrų kūrinių atlikimu. Vienos Štrauso Festivalio Orkestras – neabejotinai vienas ryškiausių šio žanro orkestrų lyderių pasaulio scenose.
Ne vieno tarptautinio konkurso prizais apdovanotas Vienos J. Štrauso orkestro vadovas ir dirigentas yra bendradarbiavęs su San Francisko, Londono Karališkosios filharmonijos ir kitais visame pasaulyje žymiais orkestrais. Jo parengti naujamečiai koncertai „Saliutas Vienai“ buvo surengti prestižinėse Tokijo „Suntory“ ir Niujorko „Lincoln Center“ salėse. Nuo 1992 m. Peteris Guthas vadovauja Vienos operetės festivaliui Japonijoje, nuo 1995 m. vadovauja J. Štrauso operečių pastatymams Madrido televizijoje ir pastoviai kviečiamas kaip muzikinis operų ir operečių pastatymų vadovas į daugelį pasaulio teatrų.
Scenoje kartu su P.Guth muzikuojantys aukščiausio lygio menininkai – pelnytai vadinami tikrosios Vienos muzikinės kultūros saugotojais, dovanojančiais džiaugsmą viso pasaulio klausytojams.
Koncerto Kalėdinėje programoje J.Štrauso kompozitorių dinastijos valsai, maršai, polkos.

Renginio trukmė ~ 1 val.

Juozas Erlickas. UŽ STIKLINIŲ LIETAUS GROTŲ
2024-12-11 18:00 | Koncertų salė „Saulė”
Programos tipas – nauja. Bet gali naudotis ir seni žmonės.
Programos stilius – atbulinis.
Programos detalės – lietuviškos, surinktos Žemaitijoj, Zarasų apylinkėse ir Vilniaus krašte. Priemaišų (angl, rus) – ne daugiau kaip 0,01 proc.
Programos turinys – deja, tai slapta informacija. Su programa turės teisę susipažinti tik patikrinti, salėn įleisti asmenys.

Programos techniniai duomenys:
Žodis – yra.
Muzika – yra.
Vaizdas – nėra.
Galimybė programą sutrumpinti – yra.
Galimybė perjungti į aukštesnę kokybę – nėra.
Publikos apšildymas – nėra.
Smegenų aušinimas – yra.
Žiūrovų išvarymas iš salės – yra.
Efektyvumo klasė – E.
Bendra galia – 1000.
Garantija – kitą rytą jau nieko nebeprisiminsite.
Rekomenduoja – ATM, PVM, Stephen King ir daug daug kitų…

Renginio trukmė: 2 val.
Pertrauka: yra.
Nemokamai: vaikai iki 3 metų jei neužima papildomos vietos.

Mados dizaino šou „Virus mada“
2024-12-07 19:00
Gruodžio 7 d., šeštadienį, 19.00 val. Šiaulių lengvosios atletikos ir sveikatingumo centre vyks tarptautinis mados dizaino šou „Virus mada“.
BILIETAI: https://www.ticketmarket.lt/cart/place/13319

Festivalį vainikuos tarptautinis mados šou „Virus mada / Virus Fashion“, kuriame nuosekliai plėtojama mados ir meno sintezė, atveriamas kūrybinis kostiumo dizaino potencialas, pristatomi meniškai ir konceptualiai orientuoti kostiumo dizaino projektai, kuriuose kolekcija tampa meniniu įvykiu. Kolekcijų pristatymus kūno plastikos miniatiūromis inkrustuos šokio teatro „Aura“ šokėjai. Organiškai madų šou renginio erdvę papildys Eglės Rakauskaitės skulptūrinė instaliacija „Polimerija“. Tai sintetinio tautiškumo epifanija, tiksliausiai perteikianti konceptualios mados idėją. Kompozitorius ir tapytojas Antanas Jasenka su mados renginiais ir šiuolaikiniu šokiu susijęs tiesiogiai, todėl jo klausa ir meistriškumas šį mados šou praplės paveikiais improvizaciniais garsų išpuoliais. Jūsų laukia išskirtinis mados, šokio, performanso ir muzikos sintezės vakaras!

Tarptautinio meninės mados šou „Virus mada / Virus Fashion“ dalyviai:
Lukas Svirplys (LT), Karl-Christoph Rebane (EST), Karina Panina (LT), Raimedas Latvys (LT), Ula Aleksandravičiūtė (LT), Kotryna Kvašytė (LT), Adelė Burokaitė (LT), Gintaras Rėpšas (LT), Deimantė Jakštytė (LT), Fedir Vozianov (UA), Leticija Orlova (LV), Liva Ejuba (LV), Ugnė Pienė Noreikytė (LT), Marta Laure (LV), Estere Līva Logina (LV), Annija Pauzere (LV).
_ _ _

Mieli lankytojai, dalyvaudami renginyje, neprieštaraujate, kad jis gali būti filmuojamas ar fotografuojamas, o jo nuotraukos viešinamos Šiaulių dailės galerijos internetinėje svetainėje, žiniasklaidoje ar socialiniuose tinkluose.
_ _ _
Renginys yra Šiaulių dailės galerijos vykdomo šiuolaikinio meno festivalio „Virus‘29“ dalis.
Finansuoja: Šiaulių miesto savivaldybė, Lietuvos kultūros taryba
Pagrindinis informacinis partneris – Lietuvos nacionalinis radijas ir televizija
Partneriai ir rėmėjai: dizaino namai „Wapsva“, „Soya Asia“, PC „Saules miestas“, UAB „Laurema“, AB „Šiauliu bankas“, salonas „SOVLI“, „The rooster gallery“, Šiaulių „Aušros“ muziejus, KĮ „Polifonija“, Valstybinis Šiaulių dramos teatras, MB „Aromama“, AB „Vilniaus pergalė“, „L‘occitane“, Art Academy Latvia, Vilniaus dailės akademija, Šiaulių technologijų mokymo centras, Šiaulių lengvosios atletikos ir sveikatingumo centras

Knygos „Įtariamas PADEGIMAS“ pristatymas
2024-12-06 16:30 | Šiaulių dramos teatro Mažoji salė
Gruodžio 6 d. VŠDT mažojoje salėje įvyks labai lauktos knygos „Įtariamas PADEGIMAS” pristatymas. Knygos sudarytoja ir autorė – ilgametė režisieriaus bendražygė teatrologė Elvyra Markevičiūtė. Kalambūrišką pavadinimą sugalvojo pats knygos herojus – Gytis Padegimas. Išties, kūrėją dėl jo pavardės nuolat lydėdavo komiškos situacijos – juk daugelio gaisrų įtariamasis – PADEGIMAS.
G. Padegimo pavardė labai taikliai nusako jo asmenybę, kuriai būdinga ryški charizma, ugningas temperamentas, liepsninga oratorystė. Šios savybės bei daugelyje spaudinių mirganti antraštė „įtariamas padegimas” nulėmė ir knygos pavadinimą. Šis posakis jau seniai virto Gytį Padegimą apibūdinančiu priežodžiu ir teatriniu anekdotu, kurį tiek jis, tiek aktoriai mielai pasitelkia interpretuodami vis kitas „padegimo” versijas. Beliko tik įvardinti juo knygą.
Knygos sudarytoja E. Markevičiūtė atliko milžinišką darbą, į leidinį sudėjusi daugelio G. Padegimo sukurtų spektaklių apžvalgas, – visų aprėpti net neįmanoma, nes jų 123!, – jo pedagoginę veiklą, kūrybą užsienio teatruose, aktoriaus meistriškumo metodą, posūkį dramaturgiją, Kauno ir Šiaulių dramos teatrų laikotarpius ir dar daug šio kūrėjo nuveiktų darbų.
Kūrybiniai ieškojimai režisierių G. Padegimą ne kartą atvedė į Šiaulius. Pirmą kartą Šiaulių dramos teatre režisierius atsidūrė dar kūrybinio kelio pradžioje. Pakviestas šviesios atminties tuometinės teatro vadovės A. Ragauskaitės, režisierius Šiauliuose pastatė Federico Garcia Lorcos „Donją Rositą, arba Gėlių kalbą” (1976), Augusto Strindbergo „Freken Juliją” (1977). Beveik po dešimtmečio į Šiaulius grįžo jau kaip teatro vyriausias režisierius. G. Padegimas iškart pasinėrė į aktyvią kūrybinę ir visuomeninę veiklą. 1988 m. suorganizavo lietuvių dramaturgijos festivalį „Atgaiva”, turėjusį didžiulį rezonansą to meto Lietuvos kultūriniame ir politiniame gyvenime, .inicijavo paminklo Povilui Višinskiui statybą, užmezgė kontaktus su užsienio šalių teatrais. Vadovaudamas Šiaulių dramos teatrui G. Padegimas režisavo devynis spektaklius, jų tarpe V. Jasukaitytės „Žilviną”, A. Škėmos „Žvakidę” (1989m.), E. Ionesco „Karalius miršta”( 1990), teatro 60-mečiui – O. Milašiaus „Mefibosetą” (1991), K. Sajos” Liftu į piramidę” (1993), atsisveikinimui su teatru – G. Bernardo Shaw „Dūžtančių širdžių namus” (1993). Į Šiaulius dar kartą grįžo 2007 m. ir pastatė didelio populiarumo sulaukusį spektaklį M. Lado „Labai paprasta istorija”, dar po kelerių metų – A. Strindbergo „Velykas”, T. Williamso „ Iguanos naktį”. Iš viso Šiauliuose režisavo 16 spektaklių.
Knygoje „Įtariamas PADEGIMAS” bandyta nužymėti įvairialypės režisieriaus Gyčio Padegimo asmenybės ir kūrybos kontūrus, siekta perteikti jo savitumą bendrame teatro kontekste. Atskaitos tašku pasirinktas jo kūrybinės veiklos 50-metis, apimantis ne tik spektaklių režisūrą įvairiuose Lietuvos ir užsienio teatruose, bet ir organizacinę, visuomeninę, pedagoginę bei dramaturgo patirtį. Tuo tikslu buvo pasitelkti šeimos narių, kartu dirbusių aktorių bei kitų sričių kūrėjų papasakoti ir publikuoti prisiminimai, paties G. Padegimo įžvalgos, spektaklių recenzijos. Tekstai pateikiami tiek chronologiškai, tiek pabrėžiant ryškiausius periodus, spektaklius, išpažįstamus prioritetus.
Knygos pristatyme dalyvaus sudarytoja Elvyra Markevičiūtė ir knygos herojus – režisierius Gytis Padegimas. Savo mintimis ir prisiminimais dalinsis aktoriai Olita Dautartaitė, Irena Liutikaitė, Monika Šaltytė, Aidas Matutis ir kiti VŠDT aktoriai bei buvusi režisieriaus studentė Andrėja Stulginskienė.
Renginį moderuos VŠDT meno vadovė, teatrologė dr. Nomeda Šatkauskienė.
Vakaro metu bus galima įsigyti knygą „Įtariamas PADEGIMAS”.
Renginys – nemokamas.

Teatro mylėtojai prieš renginį galės nusipirkti ir kitą Elvyros Markevičiūtės knygą „Jacques Toja – gražiosios iliuzijos ambasadorius”.
Prancūzų ir lietuvių kalbomis išleista knyga „Jacques Toja – gražiosios iliuzijos ambasadorius / Jacques Toja – ambassadeur de la belle illusion” pristato prancūzų teatro bei kino aktorių Jacques Toja (liet. Žakas Toža), vyresnės kartos žiūrovams pažįstamą iš Bernardo Borderie „apsiausto ir špagos” kino filmų „Trys muškietininkai” (Aramis) bei sagos apie Anželiką (Liudvikas XIV). Šie aktorių išpopuliarinę vaidmenys tikrai nebuvo esminis jo kūrybinės veiklos įnašas, apimantis daugiau kaip 130 vaidmenų Comédie-Française teatre ir virš 20 vaidmenų įvairiuose prancūzų kino ir televizijos filmuose, taip pat vadovavimas šiam teatrui einant generalinio direktoriaus pareigas, Teatro rėmimo fondo steigimas… Knygoje pristatoma visą eilė kūrybingų asmenybių, sutiktų šio tyrimo eigoje, pateikiami jų prisiminimai apie aktorių, siekiama parodyti unikalų dvasinį Toja indėlį bei nuopelnus jį pažinojusių žmonių akimis. Pasisakė buvusi Comédie-Française bibliotekos direktorė Noëlle Guibert, ilgametis Toja scenos partneris, garsus prancūzų aktorius Alain Pralon, buvusi Comédie-Française generalinė direktorė, dabar Nicos Nacionalinio teatro vadovė Muriel Mayet-Holtz, režisierius Jacques Baillon, kurio režisuoti Augusto Strindbergo „Kreditoriai” lyginami su Gyčio Padegimo tuo pačiu metu sukurtomis dvejomis šio spektaklio sudėtimis (jaunųjų ir vyresniųjų). Intriguojančiu susitikimu su Toja Lietuvoje pasidalijo KTU Prancūzų kultūros centro vadovė Birutė Strakšienė, pristatoma jos dėka užsimezgusi pažintis su Prancūzijos lietuviu Perkūnu (Una) Liutkumi ir kitais. Knyga išleista ne tik dviem kalbomis, bet ir dviem skirtingais viršeliais (dizaineris Darius Petreikis). Ir jau tikrai simboliška, kad jos išleidimas sutapo su lietuvių sezonu Prancūzijoje.

Arnoldo Jalianiausko muzikinis kūrybos vakaras „Arčiau Tavęs“
2024-12-05 18:30 | Šiaulių dramos teatro Mažoji salė
Valstybinio Šiaulių dramos teatro aktoriaus ir kompozitoriaus Arnoldo Jalianiausko muzikinis kūrybos vakaras „Arčiau Tavęs“. Dalyvauja styginių kvintetas.

Atlikėjai:
Arnoldas Jalianiauskas – dainų atlikėjas, gitara
Nerijus Šatinskas – kontrabosas
Viltė Dobilaitė – violončelė
Deimena Petkauskaitė – pirmasis smuikas
Karolina Dovydaitytė – altas

Artėjant Didžiosioms metų šventėms, kviečiame į Valstybinio Šiaulių dramos teatro aktoriaus Arnoldo Jalianiausko autorinių dainų vakarą. Arnoldą pažįstame kaip talentingą aktorių, mūsų teatre sukūrusį ryškius vaidmenis spektakliuose „Bydermanas ir Padegėjai“, „Prarasta Katarinos Blum garbė“, „Migla“, taip pat vaidinantį žiūrovų pamėgtuose spektakliuose „Pabandom dar kartą“, „Revizorius“, „Vardan Tos“. Tačiau turbūt ne visi žino, kad Arnoldas taip pat yra ir kompozitorius, dainų atlikėjas ir muzikantas, sukūręs ir išleidęs per 10 albumų.
Šis Kalėdų laukimo nuotaika persmelktas vakaras leis artimiau susipažinti su muzikine aktoriaus kūryba. Vakaro metu skambės paties Arnoldo Jalianiausko sukurtos dainos. Skirtingo žanro kūriniai, skambant fortepijonui ir styginių kvintetui, kvies klausytoją pasivaikščioti savo prisiminimuose, išgyvenant pirmąją meilę, ilgesingą atsiskyrimą, svajonių siekimą. Arnoldą nuo pat jaunystės lydi ir krikščioniškų giesmių kūryba, tad keletas originalių, advento laikotarpio giesmių nuskambės ir koncerto metu.

Kviesdamas susitikti, Arnoldas sako:
„Eidamas per skirtingus gyvenimo laikotarpius atrandu, kad mano paties išgyvenimai, ar man artimo žmogaus gyvenimo įvykiai, visada sulimpa ir atsiskleidžia per muziką bei poeziją. Koncertui parinktos įvairių laikotarpių dainos, sukurtos asmeniškai aktoriams – Arūnui Sakalauskui, Tomui Žaibui, Vytautui Šapranauskui ir kitiems kolegoms. Kiekvieną dainą palydės jos gimimo istorija“.

„Kad tik galėčiau vėlei tau ištarti,
Tą žodį tiesiai iš širdies.
Prašau iš anksto tik manęs nesmerki,
Tave mana širdis visad mylės”.

Grupės BAVARIJA koncertas
2024-12-03 18:00 | Koncertų salė „Saulė”
Grupė BAVARIJA kviečia į koncertą su gyvo garso grupe!
Legendinės grupės BAVARIJA nariai – Juozas Liesis, Deivydas Zvonkus ir Vilius Tarasovas – yra žinomi ne tik dėl savo muzikinio talento, bet ir dėl charizmatiškų pasirodymų, kurie sukuria ypatingą ryšį su publika. Jie sugeba pritraukti pilnas koncertų sales ir sukurti nepamirštamą atmosferą.
Specialiai šiam vakarui parengta programa – padarys koncertą nepamirštamu. Legendiniai hitai su kuriais užaugo jau ne viena karta: „O, man gera čia“, „Saulė, saulė danguje…“, „Angelai“ ir daugelis kitų dainų skambės su gyvo garso grupe ir sukels nepamirštamas emocijas.
Grupė BAVARIJA žada pilną energijos šou, kuris pakvies jus pakilti nuo kėdžių ir šėlti kartu nuo pirmos iki paskutinės dainos. Šis koncertas taps erdve, kurioje muzika, šviesos ir geros emocijos susijungs į vieną nepamirštamą vakarą.
Nepamirštamas vakaras jau čia pat!

Renginio trukmė ~ 1 val. 40 min.
